Maria Tănase, devenită cunoscută acum 12 ani, când a participat la emisiunea "Schimb de mame" și a plâns de mila unor copii care mergeau cu apă, nu suc, la școală, a vorbit acum despre experiența de atunci. Ea a spus că momentul nu a fost regizat, ci chiar i-a fost milă de respectivii copii să știe că ei beau apă și colegii lor beau suc.
"Acolo a fost viața reală, nu îmi e rușine să spun. Într-adevăr, la școală nu dădeam apă la fete și chiar am plâns când am citit că acei copii iau apă la școală. Știam cum e să ai un suc, indiferent cât de mic ești, tot ai bea un suc.
Chiar am plâns adevărat atunci. Și acum îmi aduc aminte ce fericiți erau acei copii, chiar și cameramanii au izbucnit în plâns. A fost un moment în care nu mai puteau chiar să mai filmeze de plânsul meu.
Au văzut o mamă naturală. Erau prea exagerați cu ei, au vrut să crească într-un mediu, când sunt mari să nu știe cum să gestioneze banul. Nu prea erau jucării în casa aia.
Familia de schimb m-a șters de peste tot, după ce au venit de mai multe ori la noi acasă, pentru că am început să fac live-uri pe TikTok și ei nu au vrut să mai fie cunoscuți.
Îmi pare foarte rău. La oraș să te duci cu apă la școală, acolo sunt copii mai de bani gata. Să vezi un suc și tu să bei apă? Toată viața o să îmi aduc aminte", a povestit Maria Tănase, pentru CanCan.
Ea a povestit și cum i s-a schimbat viața de atunci: are casa terminată, fetele i-au crescut mari, sunt realizate și o ajută, iar ea e "mult mai cochetă".
"Acum 12 ani eram mai săracă cum se zice, nu amărâtă că nu eram amărâtă, deoarece nu erau condiţii făcute de stat nu era apă băgată, nu aveam casa terminată, era în lucru, erau copiii mai mici, erau alte condiţii. Acum am ajuns foarte frumoasă, fetele realizate, casa terminată…
Acum sunt mult mai cochetă, fetele realizate îmi trimit şi ele, vin cu maşina plină, sunt salarii mai mari acum faţă de ce era înainte, cosmetice, chiar de pe TikTok am primit foarte multe mărgeleturi, sunt mai cochetă. Mărgeleturi, hăinării pe primul plan. Eu toţi banii aici îi dau", a mai spus Maria Tănase, pentru CanCan.